CELEX: 62009TN0412
Language: lt
Date: 2009-10-14 00:00:00
Title: Byla T-412/09: 2009 m. spalio 14 d. pareikštas ieškinys byloje CEA prieš Komisiją

19.12.2009   
            
            
               LT
            
            
               Europos Sąjungos oficialusis leidinys
            
            
               C 312/35
            
         2009 m. spalio 14 d. pareikštas ieškinys byloje CEA prieš Komisiją
   (Byla T-412/09)
   2009/C 312/58
   Proceso kalba: prancūzų
   
      Šalys
   
   
      Ieškovė: Commissariat à l’énergie atomique (CEA) (Paryžius, Prancūzija), atstovaujama advokatų J. García-Gallardo Gil-Fournier, M. Arias Díaz ir C. Humpe
   
      Atsakovė: Europos Bendrijų Komisija
   
      Ieškovės reikalavimai
   
   
               —
            
            
               patvirtinti apie ieškinio gavimą (ieškinys, įgaliojimai atstovauti ir kopijos bei dokumentai) ir pripažinti jį priimtinu;
            
         
               —
            
            
               išnagrinėti ieškinį, kurį CEA vardu ir naudai pareiškė jos teisėti atstovai;
            
         
               —
            
            
               pagal EB 230 straipsnį pripažinti negaliojančiu Komisijos sprendimą, CEA perduotą 2009 m. liepos 29 d. laišku, kuriuo atsisakyta CEA išmokėtas išėjimo į pensiją pašalpas prilyginti netiesioginėms reikalavimus atitinkančioms išlaidoms ir dėl to — suteikti CEA apskaitos metodo sertifikatą;
            
         
               —
            
            
               papildomai, pagal EB 238 straipsnį (i) pripažinti, kad išėjimo į pensiją pašalpos yra reikalavimus atitinkančios išlaidos pagal sutartines Mokslinių tyrimų ir technologinės plėtros septintosios programos sąlygas, ir (ii) konstatuoti, kad Europos Bendrija nesilaiko savo sutartinių įsipareigojimų CEA įgyvendinant Mokslinių tyrimų ir technologinės plėtros septintąją programą;
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Visų pirma, EB 230 straipsniu pagrįstu ieškiniu siekiama, kad būtų panaikintas galutinis Komisijos sprendimas, Commissariat à l’Energie Atomique (CEA) perduotas 2009 m. liepos 29 d., kuriuo atsisakyta CEA išmokėtas išėjimo į pensiją pašalpas prilyginti netiesioginėms reikalavimus atitinkančioms išlaidoms ir dėl to — suteikti CEA apskaitos metodo sertifikatą, pagal kurį ji galėtų deklaruoti savo netiesiogines išlaidas personalui, kad būtų padengtos jos išlaidos, patirtos įgyvendinant projektus pagal bendrai finansuojamą Mokslinių tyrimų ir technologinės plėtros septintąją programą.
   
      CEA teigia, kad Komisijos sprendimas, pagal kurį išėjimo į pensiją pašalpos nėra netiesioginės reikalavimus atitinkančios išlaidos, pagrįstas teisės klaida ir akivaizdžiomis faktinių aplinkybių vertinimo klaidomis ir kad Komisija pažeidė gero administravimo, teisinio saugumo, proporcingumo ir teisėtų lūkesčių principus.
   Papildomai, šiuo ieškiniu, remiantis EB 238 straipsniu, siekiama, kad būtų konstatuota, jog Komisija, atsisakiusi CEA išmokėtas išėjimo į pensiją pašalpas prilyginti netiesioginėms reikalavimus atitinkančioms išlaidoms ir dėl to jas padengti, nesilaiko savo sutartinių įsipareigojimų CEA.